111. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ ΟΙΚΟΝΟΜΙΚΩΝ Αριθ. 1042875/1537/0001 της 10/13 Απρ. 1989 (ΦΕΚ Β΄ 256) Επιλογή Προϊσταμένων Οργανικών μονάδων του Υπουργείου Οικονομικών. Έχοντας υπόψη: 1.Τις διατάξεις: α)του άρθρ. 9 του Νόμ. 1586/1986 «Βαθμολογική διάρθρωση των θέσεων του Δημοσίου, Νομικών Προσώπων δημοσίου δικαίου και των Οργανισμών Τοπικής Αυτοδιοίκησης και άλλες διατάξεις» (ΦΕΚ 37/Α/1987). β)Των άρθρ. 139 και 140 του Π.Δ. 284/1988 «Οργανισμός του Υπουργείου Οικονομικών» (ΦΕΚ 128/Α/1988) και του άρθρ. 443 του Π.Δ. 551/1988 «Οργανισμός Νομαρχιών - Οργάνωση Οικονομικών Υπηρεσιών» (ΦΕΚ 259/Α/1988). 2.Το γεγονός, ότι κατά την επιλογή Προϊσταμένων Οργανικών μονάδων του Υπουργείου Οικονομικών ενόψη των διατάξεων των ανωτέρω Οργανωτικών Π.Δ/των για λόγους μη μεταθέσεως υπαλλήλων από μία οργανική μονάδα σε άλλη, από Κεντρικές σε Περιφερειακές Οργανικές μονάδες και για λόγους λειτουργικότητας των υπηρεσιών επιλέχτηκαν από τα Υπηρεσιακά Συμοβούλια του Υπουργείου Οικονομικών ως Προϊστάμενοι Οργανικών μονάδων υπάλληλοι της οικείας Οργανικής μονάδας με βαθμούς Α ΄και Β ΄των κατηγοριών ΠΕ, ΤΕ και ΔΕ, χωρίς να τηρηθεί η προβλεπόμενη από τις διατάξεις των παρ. 3 και 4 του άρθρ. 9 του Νόμ. 1586/1986 σειρά, αποφασίζουμε: 1.Ορίζουμε όπως Προϊστάμενοι των κατά τις διατάξεις των Π.Δ. 284/1988 «Οργανισμός του Υπουργείου Οικονομικών» και 551/1988 «Οργανισμός Νομαρχιών (Οργάνωση Οικονομικών Υπηρεσιών) (ΦΕΚ 128/Α/1988) και 259/Α/1988 αντίστοιχα) Οργανικών μονάδων του Υπουργείου Οικονομικών κατά την πρώτη εφαρμογή του Νόμ. 1586/1986 δύνανται να επιλέγονται υπάλληλοι της οικείας Οργανικής μονάδας με βαθμό Α΄ ή Β΄ ή Γ΄ των κατηγοριών ΠΕ, ή ΤΕ ή ΔΕ. 2.Η έναρξη ισχύος της διάταξης της προηγούμενης παραγράφου ορίζεται η 1 Ιαν. 1989. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με Νόμο. 24.Α.α.110-111 Οργανισμός Υπουργείου Οικονομικών 